Usuteaduse Instituut korraldab 11.-12. novembrini vaimulikele täiendusõppe kursuse «Konflikti juhtimine»  Lektor prof Tõnu Lehtsaar.  Koolituse eesmärgiks on õpetada osalejaid analüüsima ja hindama erinevaid konfliktsituatsioone pöörates tähelepanu nende  tekkepõhjustele, arengule ja võimalikele lahendustele. Eeldatavaks tulemuseks on teadlikkus oma konfliktikäitumise stiilist ja oskus valida konstruktiivne käitumisviis konfliktis. Koolituse meetodiks on grupidiskussioon, mille raames analüüsitakse videonäidiseid ja osalejate konfliktikogemusi, kuulatakse mikroloenguid ja täidetakse enesehinnangu ankeet.  Koolituse kava:  Sissejuhatus koolitusse  · Päevakava ja koolituse vormi tutvustamine.  · Osalejate tutvumine, koostöömeeleolu loomine  ja ühiste ootuste väljaselgitamine.  Konflikti hindamise alused  · Konflikti mõiste täpsustamine ja mõtestamine.  · Videonäidise analüüs: konflikti osapooled, põhiküsimus, põhjused, areng ja lahendus.  ·Konflikti varjatud ja avalikud põhjused.  · Videonäidise analüüs varjatud põhjuste mõju kirjeldamiseks.  Konflikti väljumine kontrolli alt ehk eskalatsioon  · Konflikti eskalatsioon: põhiküsimuse mitmekesistumine, osapoolte arvu suurenemine, emotsionaalsuse tõus.  ·  Eskalatsiooniastmed teoorias ja praktikas. Osalejate kogemuste analüüs ja videonäidise analüüs. Lahendusvõimalused konflikti erinevatel arenguastmetel.  Konfliktirollid  · Kuidas käituvad erinevad inimesed konfliktsituatsioonis? Videonäidise abil erinevate konfliktirollide ja nende mõju analüüsimine. Osalejate konfliktikogemuste analüüs.  Konflikti lahendamise stiilid  · Ülevaade konflikti lahendamise stiilidest: vältimine, võitlus, kohanemine, koostöö.  · Enesehinnangu testi täitmine  määramaks oma konflikti lahendamise stiili. Tulemuste analüüsimine ja mõtestamine.  Konfliktide konstruktiivne lahendamine  · Konfliktide konstruktiivse lahendamise alused. Videonäidise ja isiklike kogemuste abil konstruktiivse lahendusmudeli loomine.  · Oskus näha konflikti teise osapoole põhivajadust. Rollianalüüs üht tuntud muinasjuttu parafraseerides.  Koolitus toimub Usuteaduse Instituudis (Pühavaimu 6, Tallinn), algus 11. novembril kl 10. Koolituse tasu 400 krooni (sisaldab  lõunasöögi ja koolitusmaterjalid).  Info ja registreerumine (hiljemalt 6. novembriks) e-postile Kerstin.Kask@eelk.ee  [2]  või tel 553 0399.